MuvMi แอพเรียกรถตุ๊กๆ ขวัญใจนักท่องเที่ยว
แอพเรียกรถโดยสาร ทำให้รถรับจ้างสามล้อที่เรียกกันติดปากว่า ตุ๊กตุ๊ก ในประเทศไทยเข้าถึงนักท่องเที่ยวต่างชาติได้ง่ายขึ้น โดยขจัดการเจรจาราคาที่ยุ่งยากกับคนขับในกรณีที่พูดไทยไม่ได้ และยังแก้ภาพลักษณ์จากการโก่งราคาได้อีกด้วย
22 ม.ค. 2566

Urban Mobility Tech ซึ่งเปิดตัวบริการเรียกรถ MuvMi เมื่อสี่ปีที่แล้ว นำเสนอรถตุ๊กตุ๊กไฟฟ้าขนาดใหญ่ที่สามารถบรรทุกผู้โดยสารได้ถึงหกคน เทียบกับผู้โดยสารสามหรือสี่คนสำหรับรถขนาดปกติ 




รถตุ๊กตุ๊กซึ่งมีความคล่องตัวดีกว่ารถยนต์บนถนนที่แออัด และเป็นทางเลือกเพื่อหลีกเลี่ยงการเดินทางด้วยการเดินเท้าท่ามกลางอากาศร้อนตลอดทั้งปีของประเทศไทยโดยเฉพาะในกรุงเทพ กลายเป็นหนึ่งในสัญลักษณ์ของการท่องเที่ยวไทย ที่นักท่องเที่ยวจำนวนมากต้องการมาสัมผัสประสบการณ์สักครั้ง




โดยปกติแล้วคนขับรถตุ๊กตุ๊กและผู้โดยสารจะเจรจากันก่อนที่จะตกลงเรื่องค่าโดยสาร การจัดการดังกล่าวอาจสร้างปัญหาให้กับผู้ที่พูดภาษาไทยไม่ได้ และบางครั้งนักท่องเที่ยวก็อาจเจอกับปัญหาการโก่งราคาสูงเกินจริง รวมถึงปัญหาด้านความปลอดภัยและพฤติกรรมที่ไม่เหมาะสมของคนขับ แต่แอพ MuvMi จะแสดงค่าโดยสารตามระยะทาง ซึ่งหมายความว่าไม่จำเป็นต้องต่อราคา ผู้ขับขี่สามารถชำระเงินล่วงหน้าด้วยบัตรเครดิต



หลังจากเปิดตัวเมื่อ 5 ปีก่อนในปี 2561  MuvMi ก็รองรับผู้โดยสารมากกว่า 3.5 ล้านเที่ยว และคาดว่าหลังสถานการณ์โควิดคลี่คลาย จำนวนผู้โดยสารจะเพิ่มมากขึ้นอีก จุดดึงดูดลูกค้าอีกประการที่น่าสนใจ เนื่องจาก รถตุ๊กตุ๊กไฟฟ้ามีความสะอาด เป็นจุดขายสำหรับลูกค้าบางกลุ่ม ปัจจุบันบริษัทมีรถตุ๊กตุ๊ก 350 คันใน 12 พื้นที่ในกรุงเทพฯ ผู้โดยสารสามารถเรียกรถได้ที่จุดรับ 1,000 จุด




ทั้งนี้ การท่องเที่ยวแห่งประเทศไทยคาดว่าจะมีนักท่องเที่ยวต่างชาติจำนวน 25 ล้านคนในปี 2566 เพิ่มขึ้นจาก 20 ล้านคน หลังจีนได้ผ่อนปรนข้อจำกัดการเดินทางออกนอกประเทศแล้ว ทำให้อุตสาหกรรมการท่องเที่ยวคาดว่าจะฟื้นตัวอย่างแข็งแกร่งจากระดับต่ำสุดของโควิด-19 MuvMi จึงวางแผนที่จะขยายกองรถตุ๊กตุ๊กเป็น 1,000 คันภายในสิ้นปีนี้




แต่ MuvMi ก็ต้องเผชิญกับการแข่งขันที่รุนแรงจากตัวเลือกการขนส่งอื่น ๆ เช่น มอเตอร์ไซค์รับจ้างและรถบรรทุกดัดแปลงเป็นรถสองแถว ขณะที่ Grab จากสิงคโปร์ ซึ่งเป็นแอปเรียกรถที่ใหญ่ที่สุดในเอเชียตะวันออกเฉียงใต้ กำลังเปิดตัวบริการรถตุ๊กตุ๊กที่คล้ายคลึงกันบนเกาะภูเก็ต